Nageng e nngwe ya ka Borwabohlabela bja Asia, kgaetšedi yo mongwe o ile a ya ngakeng ya mahlo sepetlele, moo a ilego a kopana le moitlami wa monna. Kgaetšedi yoo o ile a mmotšiša gore: “Na o ka thabela go phela gabotse mmeleng le go phela ka mo go sa felego lefelong le lebotse?” Ba ile ba swara poledišano e botse gomme a mo nea poroutšha ya Listen to God. Moitlami yoo o ile a mo nea dinomoro tša gagwe tša founo tšeo a ilego a di nea ngwanabo rena yo mongwe ka phuthegong. Gateetee ka morago ga moo, ngwanabo rena yoo o ile a ikgokaganya le moitlami yoo gomme a mo laletša gore a be gona polelong e kgethegilego. Moitlami yoo o ile a thabela diboka kudu, kudukudu go opelwa ga dikopelo tša Mmušo, gomme a kgahlwa kudu le ke gore yo mongwe le yo mongwe o mo amogetše ka borutho.